Astroloogias kehtib põhimõte, nii nagu üleval,  nii saab olema ka all. Kui lähemalt uurida ja analüüsida neid taevaseise looduskatastroofide toimumiste ajal, saame ehk paremini aru sellest toimemehhanismist. Kunagi noorpõlves oli huvi vulkaanide vastu üsna suur. Loetud sai palju raamatuid, mis kirjeldasid tulemägede lugusid. Nagu paljud murdeealised noored, kes tihti vahetasid elukutse valikuid, tahtsin ise üksvahe saada vulkanoloogiks. Ja ega see huvi pole nüüdki kuhugi kadunud. Kui ikka jookseb Discovery kanalilt film tulemägedest, jääb mõni teine  saade kindlalt tahaplaanile. Nüüd ühildasin aga selle huvi juba teise hobiga - astroloogiaga. Vulkaanide purustav, hävitav, samas lummav vaatepilt, eriti öösel, on paljudele tuttav läbi telekanalite ja filmide. Astroloogilist seost vulkaanidega eesti keeles ei ole nagu silma jäänud. Selle lünga püüan siis ise natuke ära täita mõnede näidete varal.